als_Latn dik_Latn sag_Latn
Sekretari i Përgjithshëm i OKB-së, Ban Ki Mun përshëndet marrëveshjen e arritur më 19 prill mes Kosovës dhe Serbisë në Bruksel. Në raportin për Kosovën, për tre muajt e parë të 2013-ës, shefi i Kombeve të Bashkuara e cilëson historik paktin për normalizimin e marrëdhënieve mes Prishtinës dhe Beogradit. “Kjo është një arritje historike. Liderët politikë të Prishtinës dhe Beogradit treguan durim, largpamësi politike dhe udhëheqjen e duhur për të bërë të mundur një përparim të vërtetë. Rezultatet e arritura në dialog hapin rrugën për normalizimin afatgjatë të marrëdhënieve midis Beogradit dhe Prishtinës”, thekson Ban Ki Mun në raport. Sipas tij, një frymë e njëjtë kompromisi, vendosmërie dhe vullneti të mirë duhet të mbizotërojë edhe në zbatimin marrëveshjes. Më tej, në dokument, Ban Ki Mun jep një panoramë të zhvillimeve tremujore, në veri të Kosovës, të sigurisë së përgjithshme, sundimit të ligjit, të kthimit të të zhvendosurve, të trashëgimisë kulturore dhe fetare dhe të të drejtave të njeriut. Raporti i sekretarit të OKB-së do të diskutohet në mes të këtij muaji në Këshillin e Sigurimit në Nju Jork, ku do të marrë pjesë edhe kryeministri Thaçi.
als_Latn